**Zmluva o spracúvaní a ochrane osobných údajov**

uzavretá podľa

§ 269 ods. 2 Obchodného zákonníka

a zákona č. 18/2018 Z.z. o ochrane osobných údajov a o zmene a doplnení niektorých zákonov a

Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES

(všeobecné nariadenie o ochrane údajov)

(ďalej len **„Zmluva o spracúvaní osobných údajov“**)

|  |  |
| --- | --- |
| medzi: | |
| Obchodné meno: | SPP – distribúcia, a.s. |
| Sídlo: | Plátennícka 19013/2, Bratislava - mestská časť Ružinov 821 09 |
| IČO: | 35 910 739 |
| Zapísaná v: | Obchodnom registri Mestského súdu Bratislava III, oddiel: Sa, vložka č. 3481/B |
| DIČ: | 2021931109 |
| IČ DPH: | SK2021931109 |
| Bankové spojenie: | VÚB, a.s. |
| Číslo účtu: | 1119353/0200 |
| SWIFT (BIC): | SUBASKBX |
| IBAN: | SK74 0200 0000 0000 0111 9353 |
| Zastúpená: |  |
|  | |
| (ďalej len **„Objednávateľ”** alebo **„SPP – D“** alebo **„Prevádzkovateľ“**) | |
| A | |
| Obchodné meno: | [●] |
| Sídlo: | [●] |
| IČO: | [●] |
| Zapísaná v: | [●] |
| DIČ: | [●] |
| IČ DPH: | [●] |
| Bankové spojenie: | [●] |
| Číslo účtu: | [●] |
| SWIFT (BIC): | [●] |
| IBAN: | [●] |
| Zastúpená: | [●] |
|  | |
| (ďalej len **„Dodávateľ”** alebo **„Sprostredkovateľ“**) | |
| (ďalej spolu tiež **„zmluvné strany”** alebo osobitne **„zmluvná strana”**) | |

**Článok I**

**Úvodné ustanovenia**

* 1. Zmluvné strany uzavreli dňa [●] Rámcovú dohodu o poskytovaní služby výkon cyklických a mimoriadnych odpočtov spotreby zemného plynu, pričom Dodávateľ je povinný vykonávať službu na základe uzavretých Čiastkových zmlúv k Rámcovej zmluve (ďalej len „Rámcová zmluva“). Sprostredkovateľ je Poskytovateľom Služby (výkon Cyklických a Mimoriadnych odpočtov).
  2. Zmluvné strany sú si vedomé skutočnosti, že v súvislosti s vykonávaním činností v zmysle Rámcovej zmluvy môže dôjsť k poskytovaniu a/alebo k spracúvaniu osobných údajov, ktorými sú údaje týkajúce sa identifikovanej fyzickej osoby alebo identifikovateľnej fyzickej osoby, ktorú možno identifikovať priamo alebo nepriamo, najmä na základe všeobecne použiteľného identifikátora, iného identifikátora, ako je napríklad meno, priezvisko, identifikačné číslo, lokalizačné údaje, alebo online identifikátor, alebo na základe jednej alebo viacerých charakteristík alebo znakov, ktoré tvoria jej fyzickú identitu, fyziologickú identitu, genetickú identitu, psychickú identitu, mentálnu identitu, ekonomickú identitu, kultúrnu identitu alebo sociálnu identitu (ďalej len „**Osobné údaje**“) a sú teda povinné postupovať podľa zákona č. 18/2018 Z.z. o ochrane osobných údajov a o zmene a doplnení niektorých zákonov (ďalej len „**Zákon o ochrane osobných údajov“**) a Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „**GDPR“**).
  3. Účelom tejto Zmluvy o spracúvaní osobných údajov je zaistenie ochrany Osobných údajov v súvislosti s Rámcovou zmluvou a úprava práv a povinností zmluvných strán pri spracúvaní Osobných údajov.

**Článok II**

**Predmet Zmluvy**

1. V súvislosti s poskytovaním Služieb Dodávateľom pre Objednávateľa na základe Rámcovej zmluvy bude mať Dodávateľ prístup k Osobným údajom spracúvaným Objednávateľom, ktoré môžu byť využívané výlučne pre realizáciu a dosiahnutie určeného cieľa, činností alebo účelu uvedeného v tejto Zmluve o spracúvaní osobných údajov a/alebo v Rámcovej zmluve, pokiaľ nie je ďalej uvedené inak.
2. Predmetom tejto Zmluvy o spracúvaní osobných údajov je:
3. úprava práv a povinností zmluvných strán pri spracovávaní Osobných údajov týkajúcich sa dotknutých osôb Dodávateľom v mene Prevádzkovateľa v zmysle Zákona o ochrane osobných údajov a GDPR,
4. úprava záväzku Sprostredkovateľa zachovávať mlčanlivosť o  Osobných údajoch s cieľom zabezpečiť utajenie a ochranu Osobných údajov, ktoré budú Dodávateľovi sprístupnené počas trvania zmluvného vzťahu založeného medzi zmluvnými stranami Rámcovou zmluvou,
5. úprava poverenia na spracovanie Osobných údajov v zmysle GDPR a Zákona o ochrane osobných údajov.
6. Zmluvné strany sa zaväzujú dodržiavať a aplikovať všetky ustanovenia tejto Zmluvy o spracúvaní osobných údajov pri spracúvaní Osobných údajov Dodávateľom v mene Objednávateľa.

**Článok III**

**Poverenie na spracúvanie Osobných údajov a Účel spracúvania**

1. Objednávateľ ako Prevádzkovateľ **poveruje** podľa čl. 28 GDPR (§ 34 Zákona o ochrane osobných údajov) Dodávateľa ako Sprostredkovateľa **spracúvaním** Osobných údajov v súvislosti s plnením Rámcovej zmluvy a to najmä Osobných údajov vymedzených v bode 5.1 Zmluvy o spracúvaní osobných údajov alebo v Rámcovej zmluve za podmienok dohodnutých v tejto Zmluve o spracúvaní osobných údajov, **na účel/účely**:

* vykonávania cyklických a mimoriadnych fyzických odpočtov spotreby zemného plynu z počítadiel obchodných meradiel (plynomerov) na Odberných miestach,
* vedenia databázy nahratých cyklických a mimoriadnych odpočtov a iných Rámcovou zmluvou požadovaných údajov (najmä fotografie poškodených Meradiel) počas poskytovania Služby podľa Rámcovej zmluvy,
* udržiavanie databázy (archivácia dát v databáze) po dobu 5 rokov po ukončení poskytovania Služby podľa Rámcovej zmluvy,
* kontaktovania odberateľov najmä elektronicky (e-mail), písomne (oznámenia, Upozornenia), telefonicky/sms správou výlučne v súvislosti s vykonávaním fyzických cyklických a mimoriadnych odpočtov, pričom pri kontaktovaní je Sprostredkovateľ povinný uvádzať alebo preukázateľne informovať Dotknutú osobu o nasledovnom:

*„...................................... (uviesť obchodné meno Dodávateľa) ako sprostredkovateľ je oprávnený spracúvať osobné údaje odberateľa na účely výkonu fyzických odpočtov stavu spotreby zemného plynu na počítadle plynomera na odbernom mieste v mene a podľa písomných pokynov spoločnosti SPP – distribúcia, a.s. ako prevádzkovateľa a to v nevyhnutnom rozsahu. Bližšie informácie o spracúvaní osobných údajov sú dostupné na* [*www.spp-distribucia.sk/sk\_gdpr*](http://www.spp-distribucia.sk/sk_gdpr)*.“*

a tak, aby bol naplnený účel záväzkového vzťahu medzi Sprostredkovateľom a Prevádzkovateľom podľa bodu 1.1 tejto Zmluvy o spracúvaní osobných údajov.

1. Účel a prostriedky spracúvania Osobných údajov určuje Sprostredkovateľovi Prevádzkovateľ.
2. Dotknutou osobou je každá fyzická osoba, ktorej sa osobné údaje týkajú a ktoré sa na základe tejto Zmluvy o spracúvaní osobných údajov a na základe Rámcovej zmluvy spracúvajú – Odberateľ plynu na Odbernom mieste, na ktorom sa vykonáva odpočet spotreby plynu, čím je vymedzená kategória týchto osôb (ďalej len „Dotknuté osoby“).
3. Osobné údaje Dotknutých osôb sú spracúvané na základe tejto Zmluvy o spracúvaní osobných údajov len v rozsahu, v ktorom boli Prevádzkovateľovi poskytnuté alebo Prevádzkovateľom od Dotknutej osoby získané v súvislosti s konkrétnym účelom spracúvania.
4. Objednávateľ je vlastníkom Osobných údajov Dotknutých osôb po celú dobu trvania tejto Zmluvy o spracúvaní osobných údajov alebo Rámcovej zmluvy a ako jediný je oprávnený rozhodovať o všetkých okolnostiach týkajúcich sa spracúvania Osobných údajov Dotknutých osôb v jeho mene tak, aby bola zabezpečená ochrana práv a právom chránených záujmov Dotknutých osôb a Objednávateľa.
5. Poverenie na spracúvanie Osobných údajov podľa tejto Zmluvy o spracúvaní osobných údajov trvá počas platnosti Zmluvy o spracúvaní osobných údajov, ak sa zmluvné strany nedohodnú inak.
6. V prípade, že dôjde k spracovaniu Osobných údajov na základe Rámcovej zmluvy a/alebo Čiastkovej zmluvy, zmluvné strany sa dohodli, že účel spracovania, rozsah spracovania a okruh Dotknutých osôb upravia v  Rámcovej zmluve a/alebo Čiastkovej zmluve, ak je tento širší v porovnaní s účelom, rozsahom a okruhom predpokladaným touto Zmluvou o spracúvaní osobných údajov.
7. Sprostredkovateľ sa zaväzuje konať podľa písomných pokynov a v mene Prevádzkovateľa, v súlade s touto Zmluvou o spracúvaní osobných údajov a v súlade so Zákonom o ochrane osobných údajov a s GDPR.
8. Sprostredkovateľ vyhlasuje, že Prevádzkovateľovi preukázal a poskytol všetky relevantné informácie (a že mu nezamlčal žiadne okolnosti významné na plnenie tejto Zmluvy o spracúvaní osobných údajov, Rámcovej zmluvy), že poskytuje dostatočné záruky, a to najmä pokiaľ ide o odborné znalosti, spoľahlivosť a zdroje na to, že prijme technické a organizačné opatrenia, ktoré budú spĺňať požiadavky Zákona o ochrane osobných údajov, GDPR, iného osobitného zákona vrátane požiadavky bezpečnosti spracúvania.
9. Sprostredkovateľ vyhlasuje, že pri spracúvaní Osobných údajov Sprostredkovateľom nebudú ohrozené práva a právom chránené záujmy Dotknutých osôb.

**Článok IV**

**Poskytovanie Osobných údajov**

1. Prevádzkovateľ a Sprostredkovateľ sa potvrdzujú, že Objednávateľ je oprávnený odovzdať na spracúvanie Osobné údaje Sprostredkovateľovi za účelom a v rozsahu dohodnutom zmluvnými stranami v tejto Zmluve o spracúvaní osobných údajov alebo Rámcovej zmluve.
2. V prípade, že Dotknutá osoba odvolá súhlas so spracovaním Osobných údajov pre účely ich spracúvania dohodnuté v tejto Zmluve o spracúvaní osobných údajov alebo zanikne iný právny základ pre spracúvanie osobných údajov, Objednávateľ neposkytne Osobné údaje tejto Dotknutej osoby Dodávateľovi, resp. odvolanie súhlasu oznámi Dodávateľovi.
3. Objednávateľ oznámi Dodávateľovi (v nadväznosti na uplatnené práva Dotknutej osoby) vykonanie opravy nesprávnych Osobných údajov, resp. potrebu vykonania opravy, doplnenie neúplných Osobných údajov, resp. potrebu vykonania doplnenia, výmaz Osobných údajov, resp. potrebu výmazu, obmedzenie spracúvania Osobných údajov, resp. potrebu obmedziť spracúvanie, namietanie spracúvania Osobných údajov, resp. potrebu ukončiť spracúvanie v dôsledku namietania jeho spracúvania. Sprostredkovateľ je povinný o vykonanej oprave, vymazaní alebo obmedzení spracúvania osobných údajov informovať každého príjemcu, ktorému Osobné údaje Dotknutej osoby poskytol s výnimkou prípadov, ak sa také oznámenie ukáže ako nemožné alebo si vyžaduje neprimerané úsilie.

**Článok V**

**Rozsah Osobných údajov a  povolené operácie**

1. Dodávateľ bude spracúvať nasledovné kategórie Osobných údajov:

* kontaktné údaje Odberateľa (meno, priezvisko, titul, adresa pobytu/korešpondenčná, telefónne číslo, e-mailová adresa),
* údaje Odberného miesta (adresa, POD, číslo OM, číslo parcely, katastrálne územie, charakteristika objektu, vzťah k nehnuteľnosti, spotreba plynu/odpočtové údaje, údaje plynomera, fotografie plynomera).

1. Rozsah Osobných údajov môže byť rozšírený v Rámcovej zmluve/Čiastkových zmluvách.
2. Osobné údaje budú pre Prevádzkovateľa spracúvané Sprostredkovateľom (v mene Prevádzkovateľa a na základe jeho písomných, resp. preukázateľne daných pokynov) na účely a v rozsahu nevyhnutnom na plnenie predmetu Rámcovej zmluvy, pričom bude najmä dochádzať k nasledujúcemu spracúvaniu Osobných údajov (povolené operácie) zhromažďovanie, zaznamenávanie, usporadúvanie, prepracúvanie, premiestňovanie, prezeranie, modifikácia, uchovávanie, vyhľadávanie, prehliadanie, využívanie, preskupovanie, kombinovanie, vymazanie.
3. Sprostredkovateľ bude spracúvať osobné údaje v elektronickej aj listinnej forme.
4. Osobné údaje budú Sprostredkovateľom spracúvané len dovtedy, kým je to potrebné na účely, na ktoré sa Osobné údaje spracúvajú, najdlhšie však po dobu platnosti Zmluvy o spracúvaní osobných údajov.

**Článok VI**

**Práva a povinnosti Sprostredkovateľa**

**Technické a organizačné opatrenia na zaistenie ochrany**

1. Sprostredkovateľ prehlasuje, že s prihliadnutím k stavu techniky, nákladom na prevedenie, charakteru, rozsahu, kontextu a účelom spracúvania i k rôzne pravdepodobným a rôzne závažným rizikám pre práva a slobody fyzických osôb, ktoré so sebou spracúvanie nesie, zavedie vhodné technické a organizačné opatrenia, aby zaistil úroveň zabezpečenia zodpovedajúcu danému riziku, prípadne urobí opatrenia podľa § 39 ods. 1 písm. a) až d) Zákona o ochrane osobných údajov (podľa čl. 32 ods. 1 písm. a) až d) GDPR). Prijaté opatrenia musia byť primerané na ochranu Osobných údajov a chrániť pred náhodným alebo nezákonným zničením, stratou alebo zmenou a proti neoprávnenému zverejneniu, zneužitiu alebo inému spracovaniu v rozpore s platnými právnymi predpismi najmä Zákonom o ochrane osobných údajov a GDPR.
2. Sprostredkovateľ sa zaväzuje najmä, nie však výlučne, že:
3. bude používať zodpovedajúce technické zariadenie a programové vybavenie, ktoré zamedzuje neoprávnenému či náhodnému prístupu k Osobným údajom zo strany iných osôb než Poverených osôb;
4. bude Osobné údaje uchovávať v náležite zabezpečených objektoch a miestnostiach;
5. Osobné údaje v elektronickej podobe bude uchovávať na zabezpečených serveroch alebo na nosičoch dát, ku ktorým budú mať prístup len Poverené osoby na základe prístupových kódov či hesiel a bude Osobné údaje pravidelne zálohovať;
6. zabezpečí diaľkový prenos Osobných údajov buď len prostredníctvom verejne neprístupnej siete, alebo prostredníctvom zabezpečeného prenosu po verejných sieťach, a to v súlade s dohodou s Prevádzkovateľom o úrovni daného zabezpečeného prenosu;
7. písomné dokumenty obsahujúce Osobné údaje bude uchovávať na zabezpečenom mieste, pričom bude viesť riadnu evidenciu o pohybe takýchto písomných dokumentov;
8. bude v čo najväčšej miere spracúvať iba pseudonymizované a šifrované Osobné údaje, ak je také opatrenie vhodné a potrebné na zníženie rizík vyplývajúcich zo spracúvania Osobných údajov;
9. zabezpečí neustálu dôvernosť, integritu, dostupnosť a odolnosť systémov a služieb spracúvania;
10. prostredníctvom vhodných technických prostriedkov zabezpečí schopnosť obnoviť dostupnosť Osobných údajov a prístup k nim včas v prípade fyzických či technických incidentov;
11. zabezpečí pravidelné testovanie, posudzovanie a hodnotenie účinnosti vytvorených technických a organizačných opatrení na zaistenie bezpečnosti spracovania; a
12. pri ukončení spracúvania Osobných údajov zabezpečí Sprostredkovateľ podľa dohody s Prevádzkovateľom preukázateľne fyzickú likvidáciu Osobných údajov, alebo tieto Osobné údaje odovzdá (vrátane písomnosti v elektronickej podobe) Prevádzkovateľovi.

**Povinnosti Sprostredkovateľa**

1. Sprostredkovateľ je povinný najmä:
2. spracúvať Osobné údaje podľa tejto Zmluvy o spracúvaní osobných údajov, v súlade so Zákonom o ochrane osobných údajov, v súlade s GDPR a písomnými pokynmi Prevádzkovateľa;
3. je povinný bez zbytočného odkladu informovať Prevádzkovateľa, ak má za to, že sa pokynom Prevádzkovateľa porušuje Zákon o ochrane osobných údajov, GDPR, osobitný predpis alebo medzinárodná zmluva, ktorou je Slovenská republika viazaná, ktoré sa týkajú ochrany osobných údajov;
4. neužívať a nespracovávať Osobné údaje na iný než Prevádzkovateľom určený účel podľa tejto Zmluvy o spracúvaní osobných údajov, Rámcovej zmluvy; akékoľvek Osobné údaje, ktoré Sprostredkovateľ získal od Prevádzkovateľa na základe tejto Zmluvy o spracúvaní osobných údajov, Rámcovej zmluvy môžu byť Sprostredkovateľom využité výlučne pri príprave a realizácii činností, ktoré sú zmluvnými stranami vopred odsúhlasené a Sprostredkovateľ nie je oprávnený spracúvať alebo použiť Osobné údaje v rozpore s ich účelom pre svoju alebo cudziu potrebu s výnimkou prípadov uvedených v tejto Zmluve o spracúvaní osobných údajov alebo v Rámcovej zmluve. Sprostredkovateľ je oprávnený spracúvať Osobné údaje, ktoré mu boli poskytnuté, na spracúvanie len za účelom a v rozsahu nevyhnutnom na vykonanie činností potrebných na dosiahnutie dojednaní obsiahnutých v Zmluve o spracúvaní osobných údajov alebo Rámcovej zmluve. Porušenie tejto povinnosti sa považuje za podstatné porušenie tejto Zmluvy o spracúvaní osobných údajov.
5. počas doby spracúvania Osobných údajov v mene Prevádzkovateľa prijme a bude dodržiavať všetky technické a organizačné opatrenia na ochranu osobných údajov, a to aj bez priamej požiadavky Prevádzkovateľa
6. uchovávať Osobné údaje len po dobu, ktorá je nevyhnutná na účel ich spracúvania v zmysle tejto Zmluvy o spracúvaní osobných údajov a Rámcovej zmluvy;
7. v prípade, že sú naplnené podmienky § 42 Zákona o ochrane osobných údajov (článku 35 GDPR), vykonať posúdenie vplyvu na ochranu osobných údajov a o jeho výsledku bezodkladne informovať Prevádzkovateľa;
8. v prípade, že sú naplnené podmienky § 44 Zákona o ochrane osobných údajov (článku 37 GDPR), vymenovať zodpovednú osobu;
9. viesť v súlade s § 37 ods. 2 Zákona o ochrane osobných údajov (čl. 30 ods. 2 GDPR) záznam o kategóriách spracovateľských činností, ktoré vykonal v mene Prevádzkovateľa;
10. plniť bezodkladne a úplne všetky pokyny Prevádzkovateľa ohľadom úprav, vymazania, aktualizácie Osobných údajov, obmedzenie spracúvania Osobných údajov alebo ukončenie spracúvania Osobných údajov;
11. oznámiť Prevádzkovateľovi bez zbytočného odkladu akýkoľvek prípad porušenia bezpečnosti Osobných údajov v zmysle § 5 písm. m) Zákona o ochrane osobných údajov (čl. 4 ods. 12 GDPR);
12. spracúvať Osobné údaje len pre potrebu Prevádzkovateľa, Osobné údaje nereprodukovať a na požiadanie Prevádzkovateľa kedykoľvek sprístupniť a vydať tieto Osobné údaje; porušenie povinnosti spracúvať Osobné údaje len pre potrebu Prevádzkovateľa sa považuje za podstatné porušenie tejto Zmluvy o spracúvaní osobných údajov.
13. pri spracúvaní Osobných údajov zhromažďovať osobné údaje, ktorých spracovaním bol poverený Prevádzkovateľom, oddelene od ostatných osobných údajov, ktoré prípadne spracováva pre vlastnú potrebu ako prevádzkovateľ a / alebo spracováva na základe poverenia iným prevádzkovateľom;
14. Sprostredkovateľ sa zaväzuje, že písomnosti (vrátane písomností v elektronickej forme), obsahujúce Osobné údaje, ktoré mu v súvislosti s výkonom činností alebo pri príprave a realizácii činností Prevádzkovateľ poskytne okrem prípadov, keď je to nevyhnutné na dosiahnutie účelu, pre ktorý boli Osobné údaje poskytnuté, nebude Sprostredkovateľ bez predchádzajúceho písomného súhlasu Prevádzkovateľa kopírovať, ani žiadnym iným spôsobom rozmnožovať a kedykoľvek ich na požiadanie vráti, vrátane všetkých kópií alebo opisov, alebo ich na základe požiadavky Prevádzkovateľa preukázateľne zničí (a to aj v elektronickej podobe), vrátane všetkých kópií alebo opisov. Predchádzajúci súhlas Prevádzkovateľa sa nevyžaduje v prípade kopírovania a rozmnožovania dokumentov obsahujúcich Osobné údaje pre vlastnú potrebu Sprostredkovateľa súvisiacu s výkonom činností dohodnutých na základe tejto Zmluvy o spracovávaní osobných údajov, Rámcovej zmluvy;
15. Prevádzkovateľ si vyhradzuje právo rozhodnúť o poskytovaní získaných osobných údajov tretím stranám.
16. **S ohľadom na vyššie uvedené Sprostredkovateľ uvádza nasledujúce konkrétne technické opatrenia na zabezpečenie požadovanej ochrany Osobných údajov:** zabezpečené objekty a miestnosti, elektronické zabezpečenie, prístupové práva, antivírusová ochrana, bezpečnostné smernice, vnútorné predpisy, šifrovanie, bezpečnostné zálohy, pravidelné testovanie, posudzovanie a hodnotenie účinnosti vytvorených technických a organizačných opatrení na zaistenie bezpečnosti spracovania, diaľkový prenos Osobných údajov iba prostredníctvom verejne neprístupnej siete, alebo prostredníctvom zabezpečeného prenosu po verejných sieťach.
17. **S ohľadom na vyššie uvedené Sprostredkovateľ uvádza nasledujúce konkrétne organizačné opatrenia na zabezpečenie požadovanej ochrany Osobných údajov** v podobe stanovenia nasledujúcich povinností Povereným osobám, ktoré pracujú alebo inak prídu do styku s Osobnými údajmi:

* povinnosť chrániť akékoľvek počítačové zdroje a informácie spadajúce do oblastí prístupov jednotlivých Poverených osôb, zachovávať mlčanlivosť o skutočnostiach a informáciách dôvernej povahy a oznámiť akékoľvek porušenie týchto zásad,
* povinnosť mlčanlivosti vo vzťahu k Osobným údajom, ku ktorým má (mala) Poverená osoba prístup,
* povinnosť Poverených osôb neoznamovať akékoľvek prístupové heslá k databázam a systémom Sprostredkovateľa, t.j. vrátane databáz obsahujúcich Osobné údaje, iným zamestnancom alebo tretím osobám a maximálne zabezpečiť akékoľvek dáta pred zneužitím tretími osobami,
* povinnosť dodržiavať zásady prideľovania prístupových hesiel tak, aby Poverená osoba disponovala iba heslami k databázam a systémom, ktoré používa v rámci svojho pracovného zaradenia, resp. činnosti pre Sprostredkovateľa.

**Súčinnosť Sprostredkovateľa**

1. Sprostredkovateľ je povinný poskytnúť Prevádzkovateľovi všetky informácie a relevantné dáta súvisiace s jeho činnosťou vykonávanou na základe Zmluvy o spracúvaní osobných údajov alebo Rámcovej zmluvy a bezodkladne informovať Prevádzkovateľa o akomkoľvek hroziacom alebo vzniknutom ohrození riadneho výkonu jeho činnosti na základe Zmluvy o spracúvaní osobných údajov.
2. Sprostredkovateľ je povinný voči Prevádzkovateľovi:
3. poskytnúť všetku súčinnosť nevyhnutnú na účely monitorovania a kontroly činnosti Sprostredkovateľa vykonávanej na základe Zmluvy o spracúvaní osobných údajov alebo Rámcovej zmluvy najmä umožnením prístupu do sídla či priestorov Sprostredkovateľa, kde vykonáva svoju činnosť, a to aj do priestorov umiestnených v zahraničí, sprístupnením alebo poskytnutím relevantnej dokumentácie, informácií či postupov vzťahujúcich sa na činnosť Sprostredkovateľa na základe Zmluvy o spracúvaní osobných údajov alebo Rámcovej zmluvy a umožnením prípadných konzultácií so zamestnancami Sprostredkovateľa či tretími osobami pracujúcimi pre Sprostredkovateľa v súvislosti s činnosťou vykonávanou na základe Zmluvy o spracúvaní osobných údajov alebo Rámcovej zmluvy a to Prevádzkovateľovi aj tretím stranám poverených výkonom tejto činnosti Prevádzkovateľom;
4. poskytnúť Prevádzkovateľovi všetku súčinnosť nevyhnutnú na účely vybavenia žiadostí o uplatnenie práv dotknutých osôb v zmysle § 19 až 29 Zákona o ochrane osobných údajov (čl. 13 až čl. 22 GDPR);
5. poskytnúť všetky informácie potrebné pre plnenie povinností Prevádzkovateľa voči orgánom verejnej správy, najmä voči Úradu pre ochranu osobných údajov alebo inému dozornému orgánu s pôsobnosťou v oblasti ochrany osobných údajov vrátane zahraničných (ďalej len "Dozorný úrad") pri výkone dohľadu podľa GDPR;
6. poskytnúť súčinnosť pri zabezpečovaní plnenia povinností podľa § 39 až § 43 Zákona o ochrane osobných údajov (čl. 32 až čl. 36 GDPR) s prihliadnutím na povahu spracúvania osobných údajov a informácie dostupné Sprostredkovateľovi;
7. zabezpečiť poskytnutie súčinnosti tretími osobami vykonávajúcimi činnosť pre Sprostredkovateľa v súvislosti s činnosťou vykonávanou na základe Zmluvy o spracúvaní osobných údajov, Rámcovej zmluvy a to v rozsahu podľa bodov (a) a (b);

a to kedykoľvek na základe predchádzajúcej žiadosti Prevádzkovateľa.

1. Sprostredkovateľ je povinný kedykoľvek na základe predchádzajúcej žiadosti Prevádzkovateľa poskytnúť všetku súčinnosť nevyhnutnú na účely výkonu dohľadu Dozorného úradu nad činnosťou Prevádzkovateľa v súvislosti s činnosťou Sprostredkovateľa podľa tejto Zmluvy o spracúvaní osobných údajov alebo Rámcovej zmluvy. Najmä umožnením prístupu do sídla či priestorov Sprostredkovateľa, kde vykonáva svoju činnosť, a to aj do priestorov umiestnených v zahraničí, sprístupnením alebo poskytnutím relevantnej dokumentácie, informácií či postupov týkajúcich sa činnosti Sprostredkovateľa na základe Zmluvy o spracúvaní osobných údajov alebo Rámcovej zmluvy a umožnením prípadných konzultácií so zamestnancami Sprostredkovateľa či tretími osobami vykonávajúcimi činnosť pre Sprostredkovateľa v súvislosti s činnosťou vykonávanou na základe zmluvy, a to Prevádzkovateľovi a aj tretím stranám poverených výkonom tejto činnosti Prevádzkovateľom.
2. Sprostredkovateľ je povinný Prevádzkovateľovi bez zbytočného odkladu písomne ​​oznámiť akékoľvek úkony či začatie kontroly zo strany Dozorného úradu, ktoré súvisia so spracúvaním Osobných údajov v mene Prevádzkovateľa a informovať Prevádzkovateľa o priebehu a výsledkoch týchto úkonov alebo kontroly.

**Mlčanlivosť Sprostredkovateľa**

1. Sprostredkovateľ sa zaväzuje zachovávať mlčanlivosť a zaväzuje sa zaisťovať, aby sa osoby oprávnené spracúvať Osobné údaje v mene Sprostredkovateľa zaviazali k mlčanlivosti v rovnakom rozsahu alebo aby sa na ne vzťahovala zákonná povinnosť mlčanlivosti.
2. Sprostredkovateľ sa zaväzuje, že bez predchádzajúceho písomného súhlasu Prevádzkovateľa neposkytne, nesprístupní a nezverejní Osobné údaje v žiadnej forme tretím osobám, s výnimkou poverených osôb, ktorými sú osoby v zamestnaneckom alebo obdobnom vzťahu k Sprostredkovateľovi, ktoré sú v rámci výkonu svojej činnosti poverené konať úkony na dosiahnutie účelu tejto Zmluvy o spracúvaní osobných údajov alebo Rámcovej zmluvy, pričom pre účely tejto Zmluvy o spracúvaní osobných údajov sa Poverenou osobou rozumie aj osoba, ktorá je v zamestnaneckom alebo obdobnom vzťahu k ďalšiemu sprostredkovateľovi (subdodávateľovi) (ďalej len „**Poverené osoby**“), ktoré s nimi potrebujú byť oboznámené pre dosiahnutie účelu spracovania Osobných údajov, okrem prípadov kedy na základe tejto Zmluvy o spracúvaní osobných údajov je Sprostredkovateľ oprávnený poskytnúť, alebo sprístupniť Osobné údaje tretím osobám;
3. Sprostredkovateľ sa zaväzuje, že poverí spracúvaním Osobných údajov iba Poverené osoby a Sprostredkovateľ sa zaväzuje zaistiť, že Poverené osoby budú zachovávať mlčanlivosť o Osobných údajoch a ich utajenie vo vzťahu k tretím osobám, ktoré nie sú zúčastnené na realizácii ustanovení Zmluvy o spracúvaní osobných údajov alebo Iných zmluvných dojednaní;
4. Sprostredkovateľ vyhlasuje, že všetky Poverené osoby, ktoré prichádzajú do styku s Osobnými údajmi alebo môžu mať prístup k informačnému systému, v ktorom sa Osobné údaje spracúvajú, boli preukázateľne poučené o právach a povinnostiach ustanovených v Zákone o ochrane osobných údajov, GDPR a o zodpovednosti za ich porušenie a že Poverené osoby sa písomne zaviazali zachovávať mlčanlivosť o všetkých Osobných údajoch, ktoré sa dostanú do ich dispozície, alebo získajú vedomosť o ich obsahu počas výkonu zmluvnými stranami dohodnutých činností alebo v súvislosti s výkonom dohodnutých činností. Ak Prevádzkovateľ zistí alebo má dôvodnú pochybnosť o tom, že Poverená osoba nedodržala záväzok mlčanlivosti v zmysle tohto článku zmluvy, má Prevádzkovateľ právo žiadať Sprostredkovateľa, aby táto Poverená osoba nevykonávala činnosti, pri ktorých príde do styku s Osobnými údajmi;
5. Sprostredkovateľ zodpovedá za svojich zamestnancov, ktorí v rámci plnenia stanovených oprávnení a povinností prichádzajú do styku s Osobnými údajmi u Sprostredkovateľa a sú povinní v súlade s touto Zmluvou o spracúvaní osobných údajov a Zákonom o ochrane osobných údajov a GDPR zachovávať mlčanlivosť o osobných údajoch a o bezpečnostných opatreniach, ktorých zverejnenie by ohrozilo zabezpečenie Osobných údajov. Povinnosť mlčanlivosti trvá aj po skončení zamestnania alebo príslušných prác. Sprostredkovateľ je povinný dohliadať na plnenie uvedených povinností zo strany jeho zamestnancov.

**Reťazenie sprostredkovateľov**

1. Sprostredkovateľ je oprávnený využiť na výkon činnosti na základe Zmluvy o spracúvaní osobných údajov, tretie osoby, ďalších sprostredkovateľov, iba za splnenia týchto podmienok:
2. vopred oznámi Prevádzkovateľovi zámer využiť takúto osobu/ďalších sprostredkovateľov vrátane špecifikácie spôsobu jej využitia a Prevádzkovateľ s využitím tejto osoby udelí písomný súhlas, za písomný súhlas na účely tejto zmluvy sa považuje aj postup odsúhlasenia subdodávateľov uvedený v bode 12.10 Rámcovej zmluvy a
3. pred zapojením tejto osoby Sprostredkovateľ zabezpečí, že táto osoba sa vo vzťahu k výkonu činností na základe Zmluvy o spracúvaní osobných údajov, zmluvne zaviaže v plnom rozsahu dodržiavať všetky práva a povinnosti ako Sprostredkovateľ podľa tejto Zmluvy o spracúvaní osobných údajov a požiadavky Zákona o ochrane osobných údajov a GDPR najmä musí poskytnúť dostatočné záruky na prijatie primeraných technických a organizačných opatrení, ktoré budú spĺňať požiadavky Zákona o ochrane osobných údajov, GDPR, iného osobitného zákona vrátane požiadavky bezpečnosti spracúvania,
4. Sprostredkovateľ je povinný na požiadane predložiť Prevádzkovateľovi kópiu zmluvy o spracúvaní osobných údajov uzavretú s ďalším sprostredkovateľom.
5. Ak neplní tretia osoba ako ďalší sprostredkovateľ svoje povinnosti v oblasti ochrany osobných údajov, zodpovedá Prevádzkovateľovi za plnenie týchto povinností ďalšieho sprostredkovateľa aj naďalej v plnom rozsahu Sprostredkovateľ. Sprostredkovateľ za spracúvanie Osobných údajov prostredníctvom ďalšieho sprostredkovateľa zodpovedá tak, akoby spracúval Osobné údaje sám.
6. Zmluva medzi Sprostredkovateľom a ďalším sprostredkovateľom nesmie vytvárať akékoľvek právne vzťahy medzi Prevádzkovateľom a ďalším sprostredkovateľom.
7. Sprostredkovateľ nie je bez predchádzajúceho písomného súhlasu Prevádzkovateľa oprávnený akokoľvek odovzdať Osobné údaje a/alebo umožniť ich spracúvanie v krajinách mimo územia Európskej únie.

**Článok VII**

**Práva a povinnosti Prevádzkovateľa**

1. Prevádzkovateľ má právo požadovať pravidelné a ad hoc informácie o výkone činnosti Sprostredkovateľa na základe Zmluvy o spracúvaní osobných údajov vrátane informácií o využívaní tretích osôb Sprostredkovateľom a o ich činnosti.
2. Prevádzkovateľ je oprávnený kontrolovať činnosť Sprostredkovateľa vykonávanú na základe Zmluvy o spracúvaní osobných údajov, vrátane činností vykonávaných pre Sprostredkovateľa tretími osobami. Na tento účel je oprávnená požadovať poskytnutie dokumentov, informácií a vysvetlenia a overovať príslušné skutočnosti v priestoroch Sprostredkovateľa a tretích osôb využívaných Sprostredkovateľom na výkon činností na základe Zmluvy o spracúvaní osobných údajov, ako v tuzemsku, tak aj v zahraničí. Prevádzkovateľ je oprávnený delegovať túto kontrolnú činnosť na iný subjekt, ktorému je Sprostredkovateľ povinný poskytnúť rovnakú súčinnosť ako Prevádzkovateľovi.
3. Prevádzkovateľ odovzdáva Sprostredkovateľovi informácie, dokumenty a ďalšie podklady nevyhnutné pre riadne vykonávanie činnosti na základe Zmluvy o spracúvaní osobných údajov a poskytuje potrebnú súčinnosť. Prevádzkovateľ je oprávnený udeľovať Sprostredkovateľovi pokyny na výkon činnosti na základe Zmluvy o spracúvaní osobných údajov, vrátane stanovenia ďalších podmienok a obmedzení, ktoré plynú z požiadaviek všeobecne záväzných právnych predpisov a / alebo rozhodnutí orgánov verejnej moci, najmä Dozorného úradu.
4. Prevádzkovateľ má právo za účelom potvrdenia/posúdenia súladu spracúvania osobných údajov Sprostredkovateľom s touto Zmluvou o spracovaní údajov, Zákonom o ochrane osobných údajov s GDPR slobodne vykonávať u Sprostredkovateľa audit tým, že pridelí nezávislú tretiu stranu, ktorá je v tomto ohľade povinná dodržiavať mlčanlivosť. Každý takýto audit bude dodržiavať primerané bezpečnostné požiadavky Sprostredkovateľa a nebude neprimerane zasahovať do obchodných aktivít Sprostredkovateľa.

**Článok VIII**

**Sankcie**

1. Za porušenie povinnosti zabezpečiť ochranu Osobných údajov sa považuje porušenie povinnosti mlčanlivosti, utajenia Osobných údajov, najmä konanie Sprostredkovateľa, vrátane Poverených osôb, ktorým konajúci inej osobe neoprávnene, t. j. v rozpore so Zmluvou o spracúvaní osobných údajov, oznámi, sprístupní, pre seba alebo iného využije Osobný údaj, ktoré získala v súvislosti s prípravou a realizáciou činností na základe tejto Zmluvy o spracúvaní osobných údajov alebo Rámcovej zmluvy, nedodržanie technických a organizačných opatrení na zaistenie bezpečnosti Osobných údajov, ako aj nevykonanie likvidácie spôsobom uvedeným v tejto Zmluve o spracúvaní osobných údajov (ďalej ako „porušenie povinnosti ochrany Osobných údajov“). Porušenie povinnosti ochrany Osobných údajov sa považuje za podstatné porušenie tejto zmluvy a podľa ustanovení Rámcovej zmluvy (bod 14.2 Rámcovej zmluvy) aj za podstatné porušenie Rámcovej zmluvy.
2. Za porušenie povinnosti mlčanlivosti sa nepovažuje, pokiaľ je Sprostredkovateľ, alebo ňou Poverená osoba povinná Osobný údaj poskytnúť na základe povinnosti uloženej zákonom, avšak iba v nevyhnutne potrebnom rozsahu. Aj v prípade plnenia povinnosti poskytnúť, zverejniť alebo sprístupniť Osobné údaje sa Sprostredkovateľ zaväzuje dodržiavať ustanovenia tejto Zmluvy o spracúvaní osobných údajov týkajúce sa povinnosti chrániť práva a právom chránené záujmy Dotknutých osôb alebo Prevádzkovateľa.
3. Sprostredkovateľ je povinný informovať Prevádzkovateľa o porušení povinnosti mlčanlivosti, utajenia alebo ochrany Osobných údajov a o vykonaných opatreniach na odstránenie následkov porušenia tejto povinnosti bez zbytočného odkladu potom, čo sa o porušení dozvedel. Sprostredkovateľ je povinný vykonať opatrenia na odstránenie následkov porušenia povinností okamžite po tom, ako Prevádzkovateľ Sprostredkovateľa upozorní na porušenie ustanovení o bezpečnosti Osobných údajov.
4. Sprostredkovateľ je povinný odstrániť, resp. v maximálnej možnej miere minimalizovať následky porušenia povinnosti mlčanlivosti, utajenia alebo ochrany Osobných údajov bez zbytočného odkladu potom, čo sa o porušení dozvedel.
5. Ak poruší Sprostredkovateľ vrátane ním Poverených osôb niektorú povinnosť, ktorá pre neho vyplýva zo Zmluvy o spracúvaní osobných údajov a/alebo z GDPR (Zákona o ochrane osobných údajov), alebo ak dôjde k udalosti, ktorá sa podľa článku Zmluvy o spracúvaní osobných údajov považuje za porušenie povinnosti mlčanlivosti alebo utajenia, vzniká Prevádzkovateľovi nárok na náhradu škody a Sprostredkovateľovi povinnosť spôsobenú škodu v plnom rozsahu Prevádzkovateľovi nahradiť. Pre odstránenie právnych pochybností, zodpovednosť Sprostredkovateľa nevylučuje prekážka, ktorá vznikla až v čase, keď bol Sprostredkovateľ v omeškaní s plnením svojej povinnosti alebo prekážka, ktorá vznikla z jeho hospodárskych pomerov. Za škodu sa považuje tiež ujma, ktorá vznikla Prevádzkovateľovi tým, že musel vynaložiť náklady v dôsledku porušenia povinnosti Sprostredkovateľom.
6. V prípade porušenia povinnosti ochrany Osobných údajov Sprostredkovateľom alebo Poverenými osobami a/alebo v prípade porušenia povinnosti spracúvať Osobné údaje len na Objednávateľom určený účel a/alebo porušenia povinnosti spracúvať Osobné údaje len pre potreby Objednávateľa a/alebo porušenia povinnosti nereprodukovať Osobné údaje je Prevádzkovateľ oprávnený uplatniť voči Sprostredkovateľovi zmluvnú pokutu vo výške 5.000 EUR, a to aj formou vystavenia faktúry splatnej do 30 dní od jej doručenia Sprostredkovateľovi za každý prípad porušenia osobitne a to aj opakovane.
7. V prípade, ak príslušný Dozorný úrad uloží Prevádzkovateľovi v dôsledku porušení povinností Sprostredkovateľa vyplývajúcich z tejto Zmluvy o spracúvaní osobných údajov pokutu, alebo inú sankciu, Sprostredkovateľ je povinný nahradiť túto Prevádzkovateľovi v plnej výške a to do 30 dní odo dňa doručenia výzvy Prevádzkovateľa na jej náhradu.
8. Zaplatením zmluvnej pokuty nie je dotknutý nárok Prevádzkovateľa na náhradu škody.
9. Zaplatenie zmluvnej pokuty nezbavuje Sprostredkovateľa povinnosti splniť záväzok zabezpečený zmluvnou pokutou.

**Článok IX**

**Prenos Osobných údajov**

1. Prenos Osobných údajov vykonávajú zmluvné strany na základe dohôd medzi nimi obsiahnutými v Rámcovej zmluve.
2. Všetky použité prostriedky na výkon prenosu Osobných údajov musia spĺňať požiadavky Prevádzkovateľa, príslušných technických noriem a všeobecne záväzných právnych predpisov na bezpečnosť tak, aby boli zachované práva a právom chránené záujmy Dotknutých osôb a Prevádzkovateľa.
3. Prevádzkovateľ nie je povinný vykonať prenos Osobných údajov ak nie sú zabezpečené podmienky na bezpečný prenos, alebo ak má akékoľvek dôvodné pochybnosti o bezpečnosti prenosu, a to až do doby, kedy Sprostredkovateľ zabezpečí nápravu. Nevykonanie prenosu Osobných údajov na základe tohto bodu nemá vplyv na oprávnenie Sprostredkovateľa predĺžiť dohodnuté lehoty na splnenie účelu uvedeného v tejto Zmluve o spracúvaní osobných údajov alebo v  Rámcovej zmluve, ak zmluvnými stranami nie je dohodnuté inak.

**Článok X**

**Doručovanie a komunikácia**

1. Akékoľvek prejavy vôle zmluvných strán súvisiace so Zmluvou o spracúvaní osobných údajov, budú vyhotovené písomne a doručené druhej zmluvnej strane osobne, poštou alebo elektronicky, ak v Zmluve o spracúvaní osobných údajov nie je uvedené inak.
2. Akékoľvek oznámenie alebo iná formálna korešpondencia podľa tejto Zmluvy o spracúvaní osobných údajov, sa doručuje na adresy uvedené v tomto článku alebo na iné adresy, ktoré si zmluvné strany navzájom oznámia doručením na adresu uvedenú v tomto článku.

|  |  |
| --- | --- |
| Prevádzkovateľ: | Sprostredkovateľ: |
|  |  |
| Adresa: gdpr@spp-distribucia.sk | * 1. Adresa: [●] |
|  |  |
|  |  |
| * 1. k rukám: [●] | * 1. k rukám: [●] |

1. Zmluvné strany sa dohodli, že všetky písomnosti doručované poštou sa považujú za doručené aj v prípade neprevzatia zásielky odoslanej poštou zmluvnou stranou na druhej zmluvnej strany. V takomto prípade sa za deň doručenia považuje siedmy deň po odoslaní písomnosti zmluvnou stranou.

**Článok XI**

**Trvanie Zmluvy**

1. Táto zmluva nadobúda platnosť dňom jej podpísania oboma zmluvnými stranami a účinnosť dňom nadobudnutia platnosti a účinnosti Rámcovej zmluvy.
2. Deň nadobudnutia účinnosti tejto zmluvy sa zároveň považuje za deň, od ktorého je Sprostredkovateľ oprávnený spracúvať Osobné údaje Dotknutých osôb v mene Prevádzkovateľa.
3. Zmluva o spracúvaní osobných údajov sa uzatvára na dobu určitú – na dobu poskytovania Služby podľa Rámcovej zmluvy, pričom v časti účelu spracovania Osobných údajov – udržiavanie databázy (archivácia dát v databáze) na dobu 5 rokov po ukončení poskytovania Služby podľa Rámcovej zmluvy.
4. Ak Čiastková zmluva vo svojej osobitnej prílohe obsahuje identifikáciu ďalších práv a povinností nad rámec tejto Zmluvy o spracúvaní osobných údajov, alebo rozšírenie a zmenu rozsahu, účelu spracúvania Osobných údajov, rozšírenie alebo zmenu zoznamu povolených operácií, identifikáciu informačného systému a pod., má sa za to, že v tejto časti tvorí neoddeliteľnú súčasť tejto Zmluvy o spracúvaní osobných údajov.
5. Prevádzkovateľ je oprávnený odstúpiť od Zmluvy o spracúvaní osobných údajov s okamžitou účinnosťou okrem prípadov vyplývajúcich z Obchodného zákonníka aj v prípade:
6. ak autorita zriadená na základe zákona platného na území Slovenskej republiky alebo Európskej únie zakáže alebo obmedzí výkon činnosti, ktorá má byť vykonaná na základe tejto Zmluvy o spracúvaní osobných údajov,
7. Prevádzkovateľ stratil oprávnenie spracovávať Osobné údaje Dotknutých osôb z dôvodu odvolania súhlasu Dotknutej osoby so spracovaním Osobných údajov, resp. zániku iného právneho základu pre účely dohodnuté v tejto Zmluve o spracúvaní osobných údajov,
8. podstatného porušenia zmluvných povinností, za ktoré sa popri dôvodoch v zmysle Obchodného zákonníka považujú aj prípady vyplývajúce z osobitných ustanovení tejto zmluvy.
9. Povinnosť týkajúce sa ochrany Osobných údajov trvá neobmedzený čas bez ohľadu na ukončenie účinnosti alebo platnosti Zmluvy o spracúvaní osobných údajov a prechádzajú aj na právnych nástupcov zmluvných strán.
10. V prípade, že medzi zmluvnými stranami je uzatvorené Čiastková zmluva, účinky odstúpenia podľa bodu 11.5 tohto článku nastávajú až momentom zániku Čiastkovej zmluvy.

**Článok X****II**

**Záverečné ustanovenia**

1. Žiadna zo zmluvných strán nesmie poskytnúť akejkoľvek tretej strane akékoľvek informácie o podmienkach tejto zmluvy a rokovaniach s ňou spojených, ktoré sa týkajú druhej zmluvnej strany, bez predchádzajúceho písomného súhlasu druhej zmluvnej strany, s výnimkou
2. svojich osôb viazaných povinnosťou mlčanlivosti v rovnakom rozsahu ako zmluvné strany,
3. príslušných štátnych a iných správnych orgánov a súdov, ak sú zmluvné strany povinné podľa všeobecne záväzných predpisov im tieto informácie poskytnúť, alebo
4. informácií, ktoré sú alebo sa stanú verejne dostupné inak ako porušením tejto zmluvy.
5. Dodávateľ svojím podpisom potvrdzuje, že mu boli poskytnuté informácie o spracúvaní osobných údajov Objednávateľom v rozsahu stanovenom právnymi predpismi upravujúcimi ochranu osobných údajov obsiahnuté v dokumente dostupnom na http://www.spp-distribucia.sk/sk\_gdpr a že zabezpečil poskytnutie týchto informácií osobám, ktorých osobné údaje uviedol.
6. Práva a povinnosti výslovne neupravené Zmluvou o spracúvaní osobných údajov sa riadia príslušnými ustanoveniami Zákona o ochrane osobných údajov, GDPR, Obchodného zákonníka a ostatných všeobecne záväzných právnych predpisov platných v Slovenskej republike.
7. V prípade, že niektoré z ustanovení Zmluvy o spracúvaní osobných údajov sa stane neplatným, neúčinným alebo nevykonateľným, zostáva platnosť ostatných ustanovení nedotknutá. Ak nastane takáto situácia, zmluvné strany sa písomne dohodnú na riešení, ktoré zachová kontext a účel daného ustanovenia.
8. Zmluvné strany týmto vyhlasujú, že s obsahom tejto Zmluvy o spracúvaní osobných údajov súhlasia, a že vyjadruje ich slobodnú a vážnu vôľu, ich zmluvná voľnosť nie je obmedzená a na znak súhlasu s obsahom Zmluvy o spracúvaní osobných údajov túto podpisujú.
9. Osoby, ktoré podpisujú Zmluvu o spracúvaní osobných údajov vyhlasujú, že sú oprávnené konať v mene zmluvnej strany a zaväzovať zmluvnú stranu svojim podpisom.
10. Zmluvné strany sa dohodli, že Zmluvu o spracúvaní osobných údajov možno zrušiť a meniť písomne, pričom zmeny sa uskutočnia formou písomných dodatkov, podpísaných oprávnenými zástupcami oboch zmluvných strán.
11. Zmluva o spracúvaní osobných údajov je vyhotovená v 4 rovnopisoch s platnosťou originálu, pre každú zmluvnú stranu 2 vyhotovenia.

|  |  |
| --- | --- |
| V ............................, dňa ............................ | V Bratislave, dňa ............................ |
| Dodávateľ: | Objednávateľ: |
| ------------------------------------------------  [meno, priezvisko a funkcia] | ----------------------------------------------  [meno, priezvisko a funkcia] |
| ------------------------------------------------  [meno, priezvisko a funkcia] | --------------------------------------------  [meno, priezvisko a funkcia] |